open-index/open-wikipedia-markdown huggingface dataset:
דיטריך קרייס

**דיטריך קרייס** (בגרמנית: **Dietrich Kraiss**; 16 בנובמבר 1889 – 6 באוגוסט 1944) היה גנרל גרמני במלחמת העולם השנייה.

## ביוגרפיה
### קריירה מוקדמת
קרייס נולד ב-16 בנובמבר 1889 בשטוטגרט, שהשתייכה לאימפריה הגרמנית. ב-24 במרץ 1909 התגייס קרייס לצבא הקיסרות הגרמנית, והצטרף לרגימנט הרגלים ה-126 (וירטמברג ה-8 - "פרידריך הראשון, הדוכס הגדול של באדן). קרייס פיקד על מחלקה ולאחר מכן על פלוגה במהלך מלחמת העולם הראשונה בחזית המערבית. ב-18 ביוני 1915 הוא הועלה לדרגת אובר-לויטננט, וב-15 ביולי 1918 הועלה לדרגת האופטמן. על פעולותיו במהלך המלחמה הועטר קרייס בצלב הברזל דרגה ראשונה ושנייה, מסדר בית הוהנצולרן עם חרבות, מסדר אריה צרינגן דרגה שנייה, מסדר ההצטיינות הצבאית של וירטמברג ואות הפציעה בשחור.

### בין המלחמות
לאחר המלחמה נותר קרייס ברייכסווהר, ומילא בו תפקידי פיקוד ומטה. בשנים 1925–1928 שימש כמדריך בבית ספר לחי"ר בדרזדן, וב-1 במאי 1931 הועלה לדרגת מיור והועבר למשרד הרייכסווהר בברלין, הוא נשאר שם עד סוף 1934. ב-1 באוקטובר 1934 הועלה לדרגת אוברסט-לויטננט ופיקד על גדוד במולדתו וירטמברג. במרץ 1937 הועלה לדרגת אוברסט, וב-10 בנובמבר אותה שנה הוא מונה למפקד רגימנט הרגלים ה-90 בהמבורג.

### מלחמת העולם השנייה
עם פרוץ מלחמת העולם השנייה פיקד קרייס על הרגימנט והשתתף עמו בפלישת גרמניה הנאצית לפולין. לאחר מכן הועתקה היחידה שלו לגרמניה לקראת המערכה על צרפת ועל ארצות השפלה. ממאי 1940 היה הרגימנט חלק מהדיוויזיה ה-20 במהלך כיבוש הולנד וצרפת. הוא הועלה לדרגת גנרל מיור ב-1 בפברואר 1941, ובמרץ 1941 הועבר לזמן קצר לעתודת המילואים.

ביולי 1941 מונה קרייס למפקד הדיוויזיה ה-168, ולחם עימה במהלך מבצע ברברוסה ולאחר מכן בזירה הדרומית. על פעולותיו במהלך קרב חרקוב השלישי הוענק לו עיטור צלב האבירים של צלב הברזל. ב-1 באוקטובר 1942 הוא הועלה לדרגת גנרל לוטננט, ובאפריל 1943 מונה למפקד הדיוויזיה ה-355, שספגה אבדות כבדות במהלך הפעולה נגד הצבא האדום במרפא ובעקבות זאת פורקה ב-9 בנובמבר 1943.

בנובמבר 1943 הוא מונה למפקד הדיוויזיה ה-352 שהוקמה לאחרונה, אשר יחד עם שש דיוויזיות אחרות, הייתה ממוקמת בנורמנדי מול הפלישה של בעלות הברית. הדיוויזיה נשלחה לאזורי החוף לאחר שכוחות בעלות הברית נחתו בחופי אומהה וגולד. על פי הוראותיו של אדולף היטלר, קרייס העביר את הדיוויזיה חזרה לקו הגנה במרחק של כ-20 קילומטרים מהחוף. שם הוא הצליח להתנגד לכוחות בעלות הברית בקטע זה במשך מספר שבועות.

קרייס נפצע קשה ב-2 באוגוסט 1944, סמוך לסן-לו ומת כעבור 4 ימים, ולאחר מותו הוענק לו תוספת עלי אלון לצלב האבירים של צלב הברזל ב-11 באוגוסט 1944.

## קישורים חיצוניים

## הערות שוליים

קטגוריה:המערכה בנורמנדי: אישים
קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1889
קטגוריה:גרמנים שנפטרו ב-1944
הדיוויזיה ה-355 (ורמאכט)

**הדיוויזיה ה-355** (בגרמנית: **355. Infanterie-Division**) הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-10 בפברואר 1943 בצרפת, והועמדה תחת פיקוד דיטריך קרייס. באוגוסט 1943 לחמה הדיוויזיה בקרב חרקוב הרביעי, ולאחר מכן לחמה בקרבות הקשים באוקראינה. הדיוויזיה ספגה אבדות כבדות, ובעקבות כך פורקה ב-21 בדצמבר 1943.

## קישורים חיצוניים
* הדיוויזיה ה-355 באתר lexikon-der-wehrmacht 

355
ישראל בן ממס

**ישראל בן ממס** (נולד ב-28 במרץ 1957) הוא כדורגלן עבר ישראלי. תיפקד בכל הקריירה כקשר אמצע ועושה המשחק. לאורך שנים זכה לכינוי "המוח", בשל ראיית המשחק המשובחת שלו.

## קריירה
בן ממס גדל במחלקת הנוער של הפועל לוד. בעונת 1975–1976 עלה לקבוצת הבוגרים ששיחקה בליגה א' ושימש בעיקר כשחקן מחליף. בסיום העונה ירדה קבוצתו לליגה ב'. בעונת 1976–1977 תפס מקום קבוע בהרכב כעושה משחק והעפיל עם קבוצתו בחזרה לליגה א' ומשם בתוך עונה אחת לליגה הארצית. בעונת 1981–1982 העפיל עם קבוצתו לליגה הבכירה. בעונת 1983–1984 הגיע לשיא הקריירה כשזכה עם הפועל לוד בגביע המדינה בכדורגל לאחר ניצחון במשחק הגמר 2–3 בבעיטות 11 מטר מול הפועל באר שבע. שלושה ימים לאחר מכן זכה גם בגביע אלוף האלופים לאחר ניצחון 1–4 בגמר מול מכבי חיפה. בעונה שלאחר מכן ירד עם הפועל לוד לליגה הארצית. בעונת 1985–1986 העפיל בחזרה לליגה הלאומית וירד עמה לליגה הארצית לאחר שתי עונות.

לאחר 14 שנים בקבוצת הבוגרים של הפועל לוד וסחבת ארוכה של אי תשלום משכורות מצד הנהלת הקבוצה, ביקש בן ממס לעזוב והושאל בעונת 1989–1990 לקבוצת מכבי עירוני אשדוד, בה היה שחקן מוביל (המשולש: בן ממס, גלילי וזריהן) והעפיל עמה לליגה לארצית לאחר שסיימה במקום השני וניצחה במשחקי המבחן את הפועל דלית אל-כרמל ומכבי טמרה. בעונת 1990–1991 חזר להפועל לוד לעונה אחת. בעונת 1991–1992 שיחק במדי בית"ר רמלה והתמודד איתה בצמרת ליגה א', אך לא הצליח לעלות לליגה הארצית. בעונות 1992–1994 חזר להפועל לוד והעפיל עמה שתי ליגות בשנתיים, מליגה ב' לליגה הארצית. בעונת 1994–1995 שיחק בבית"ר לוד ולאחר מכן הודיע על פרישה ממשחק. לאורך הקריירה המליצו לו רופאיו של בן ממס להפסיק לשחק בשל בעיות גב שהיו לו, אך התעלם והמשיך לשחק עד לפרישתו בגיל 38.

## תארים כשחקן
;הפועל לוד
* גביע המדינה: 
* אלוף האלופים: 1984

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:לוד: כדורגלנים
קטגוריה:כדורגלני הפועל לוד
קטגוריה:כדורגלני מכבי עירוני אשדוד
קטגוריה:ישראלים שנולדו ב-1957
מוריס אוקספורד סדרה 3

**מוריס אוקספורד סדרה 3** (באנגלית: **Morris Oxford Series III**) היא מכונית משפחתית, מתוצרת יצרנית הרכב הבריטית **Morris Motors Limited** אשר יוצרה בין השנים 1956–1959.

## "מוריס אוקספורד סדרה 3"

* יוצרו 58,117 יחידות.
* מנוע קדמי.
* מנוע בנזין.
* סוג הנעה: הנעה אחורית.
* תאוצה בין 0–100 קמ"ש היא 28.0 שניות.
* דגם הינדוסטן אמבסדור (בהינדי **हिंदुस्तान एम्बैसेडर**) מתוצרת "הינדוסטן מוטורס" שיוצרה בהודו בין השנים 2014–1957 מבוססת על דגם "מוריס אוקספורד סדרה 3".
* בין השנים 1957–1960 יוצרה ה-"Oxford Traveller all-steel Series IV" בתצורת מכונית סטיישן.

## תצורות "מוריס אוקספורד סדרה 3"
* 4 דלתות - סדאן.
* 2 דלתות + דלת אחורית הנפתחת לצדדים - סטיישן.

## ארצות בהם הורכב "מוריס אוקספורד סדרה 3"
* בריטניה.
* אוסטרליה.

## תמונות

קובץ:Morris Oxford Series III side.jpg | מוריס אוקספורד סדרה 3
קובץ:Morris Oxford series III 1958 9062383004.jpg | מוריס אוקספורד סדרה 3, שנת 1958
קובץ:Morris Oxford III (1958) - 9188466996.jpg | מוריס אוקספורד סדרה 3, שנת 1958
קובץ:Morris Oxford III (1958) - 9185670237.jpg | מוריס אוקספורד סדרה 3, שנת 1958
קובץ:Morris Oxford 1958 8759415518.jpg | מוריס אוקספורד סדרה 3, שנת 1958
קובץ:1957 Morris Oxford (7180866481).jpg | מוריס אוקספורד סדרה 3, שנת 1957
קובץ:Morris Oxford Series III (15281785374).jpg | מוריס אוקספורד סדרה 3
קובץ:1957 Morris Oxford (7180869169).jpg | מוריס אוקספורד סדרה 3, שנת 1957
קובץ:Morris Oxford Series III (1957-58) (11012069773).jpg | מוריס אוקספורד סדרה 3


## ראו גם
* מוריס אוקספורד 6
* מוריס אוקספורד פרינה
* מוריס 6 MS
* מוריס נומד
* מוריס מרשל
* מוריס FE
* מוריס J2

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1956
קטגוריה:מכוניות בריטיות
קטגוריה:כלי רכב המיוצרים באוסטרליה
אוקספורד 3
קטגוריה:מוריס אוקספורד
קטגוריה:רכבי BMC
מגפת הקורונה בכווית

**[[מגפת הקורונה]]**, בה חלו רבים במחלת נגיף הקורונה בכווית, התפשטה אל המדינה בסוף פברואר 2020.

## התפשטות המגפה
### 2020
ב-24 בפברואר הודיעה כווית על שלושה מקרים ראשונים של הדבקה בנגיף הקורונה בשטחה. שלושת הנדבקים, אחד בעלת אזרחות סעודית, הגיעו למדינה מאיראן, מוקד התפרצות נגיף הקורונה החמור ביותר במזרח התיכון ומהחמורים ברחבי העולם.

ב-1 במרץ הודיעה כווית כי היא אוסרת על ביקורי אסירים בבתי הכלא ברחבי המדינה.

ב-6 במרץ החל איסור יציאת טיסות אל אזרבייג'ן, טורקיה, גיאורגיה, מצרים, לבנון, סוריה, הפיליפינים, בנגלדש, הודו וסרי לנקה ונחיתת טיסות ממדינות אלו בשטחן.

ב-11 במרץ הודיעה ממשלת כווית על סגירת שלל מקומות בהם מתקיימים התכנסויות והתקהלויות כולל מקומות עבודה, והכריזה על שבועיים חופש עד 26 במרץ וחזרה למקומות העבודה ב-29 במרץ.

ב-13 במרץ הפסיקה כווית את כל הטיסות המסרחיות עקב התפשטות נגיף הקורונה, ונמל התעופה הבינלאומי בכווית סיטי נסגר. בשל כך חברות תעופה רבות, ביניהן אייר אינדיה ביטלה את טיסותיה לנמל התעופה בעיר.

באותו יום, הודיעה כווית על סגירת המסגדים ברחבי המדינה וביקשה מהמתפללים להתפלל בבתיהם.

ב-15 במרץ הודיעה כווית על סגירת מרכזי קניות, מספרות, מכוני יופי וקניונים.

ב-18 במרץ דווח כי כווית תתרום 10 מיליון דולר לאיראן במטרה לסייע לה במאבק כנגד נגיף הקורונה בשטחה.

ב-20 במרץ הודיעה כווית על סגירת כל בתי הספר והאוניברסיטאות ברחבי המדינה. שר החינוך הכוויתי, סעוד אל-חרבי כי משכורותיהם של המורים ישולמו במהלך השהיית מוסדות החינוך.

ב-22 במרץ הודיעה כווית על הטלת עוצר בכל רחבי המדינה שיחל בשעה 5 בערב עד השעה 4 בבוקר. כווית הודיעה בנוסף, כי מפרי הסגר יהיו צפויים לעמוד בפני עונש מאסר של שלוש שנים או בפני קנס כספי בגובה 10 אלף דינר כוויתי (33 אלף דולר אמריקני).

ב-25 במרץ הודיעה כווית כי היא חותכת את הוצאות הנפט עקב התפשטות נגיף הקורונה.

ב-29 במרץ הודיעה כווית על סגירת כל בתי הקפה ברחבי המדינה.

ב-4 באפריל הודיעה כווית על מקרה מוות ראשון בשטחה כתוצאה מהידבקות בנגיף הקורונה.

ב-6 באפריל הודיעה כווית על סגירת שוקי בעלי החיים לציבור הרחב עקב משבר הקורונה.

ב-7 באפריל הודיעה כווית על הטלת סגר על שני מחוזות במדינה עד 26 באפריל.

ב-9 באפריל דווח כי צבא כווית הביא משלוח של ציוד רפואי מסין שיסייע לצוותי הרפואה במאבק בנגיף.

## קישורים חיצוניים

## הערות שוליים

כווית
קטגוריה:כווית: היסטוריה
כווית
החנות מעבר לפינה

**החנות מעבר לפינה** (באנגלית: **The Shop Around the Corner**) הוא סרט קולנוע אמריקאי מסוגת דרמה רומנטית משנת 1940, בהפקתו ובבימויו של ארנסט לוביטש, עם ג'יימס סטיוארט, מרגרט סאלבן, פרנק מורגן וג'וזף שילדקראוט בתפקידים הראשיים. הסרט מבוסס על המחזה "Parfumerie" מאת מיקלוש לסלו.

העלילה היא על שני עובדים בחנות למוצרי עור בבודפשט שמקניטים אחד את השנייה מבלי לדעת שהם מחליפים ביניהם מכתבי אהבה ככותבים אנונימיים. הסוף הטוב של העלילה קורה בערב חג המולד ולכן הוא מוקרן לעיתים קרובות בחג המולד.

הסרט נבחר במקום ה-28 בסדרת 100 שנים... של מכון הסרטים האמריקאי - סרטי תשוקה.

ב-1998 הופק מעין רימייק לסרט בשם "יש לך הודעה" עם טום הנקס ומג ראיין.

ב-1999 נבחר הסרט לשימור בארכיון הסרטים הלאומי של ארצות הברית על ידי ספריית הקונגרס על היותו בעל חשיבות תרבותית, היסטורית ואסתטית.

## תקציר העלילה
למר הוגו מטוצ'ק (פרנק מורגן) יש חנות למוצרי עור בבודפשט. בכל בוקר מגיעים לחנות העובדים. הזבן הראשי אלפרד קראליק (ג'יימס סטיוארט), הזבן פירוביץ (פליקס ברסרט), הזבנית אילונה (אינז קורטני), הקופאית פלורה (שרה האדן), השליח פפי (ויליאם טרייסי) והזבן פרנץ ודאש (ג'וזף שילדקראוט). ודאש הוא טיפוס צבוע, מתחנף לבוס, לבוש בהידור, מגיע לעבודה במונית וכולם תמהים מאין הוא מוצא מימון לכך.

יום אחד מגיעה לחנות בחורה נאה בשם קלרה נובק (מרגרט סאלבן) כדי למצוא עבודה. מטוצ'ק דוחה אותה אבל לחנות נכנסה אישה וקלרה משכנעת אותה לקנות קופסת עשויה מעור מלאכותי שמנגנת את השיר "עיינים שחורות" שכשפותחים אותה. קלרה אומרת ללקוחה שזו קופסת ממתקים שכל פעם שפותחים אותה היא משמיעה את המנגינה כאזהרה "לא יותר מדי ממתקים"...

קראליק מגלה לפירוביץ שהוא מנהל חליפת מכתבי אהבה אנונימיים עם בחורה. לבסוף הם קובעים תאריך לפגישה בבית קפה בו תחכה הבחורה עם ספר של אנה קרנינה. הוא וקלרה לא מסתדרים בעבודה אחד עם השנייה ורבים כל הזמן.

מטוצ'ק עצבני כל הזמן וקלאריק לא מבין מדוע. לקראת חג המולד מורה מטוצ'ק לעובדים להישאר לעבודה נוספת בלילה וקלאריק וקלרה מתנגדים בגלל "המפגש" ביניהם. לבסוף הם משוחררים. קלאריק ממהר לבית הקפה, רואה את קלרה עם הספר ואז הוא מבין שזו הבחורה אתה הוא מתכתב. הוא נכנס לבית הקפה, משוחח אתה אך לא מגלה לה.

מטוצ'ק גוער כל הזמן בקלאריק ולבסוף מפטר אותו עם מכתב המלצה. קראליק לא מבין מדוע הוא מפוטר לאחר שנים רבות של עבודה נאמנה. הסיבה מתבהרת לאחר הפיטורים - מטוצ'ק חשד שאשתו בוגדת בו וחשד זה הוטל על קראליק בהיותו בחור צעיר ונאה.

הוא שוכר בלש פרטי שמגלה שאשתו בוגדת בו עם ודאש. הוא נכנס לחדרו, נוטל אקדח ומתכוון לירות בעצמו. השליח פפי מגיע באותו רגע, מציל אותו ושולח אותו לאשפוז בבית חולים בגלל התמוטטות עצבים.

לבסוף הוא ממנה את קראליק למנהל החנות ואת פפי לפקיד. ודאש מגורש מהחנות בחרפה. לקראת חג המולד מקשטים העובדים את החנות ומצליחים למכור את רוב תכולתה לשמחת מטוצ'ק שמגיע לחנות. הוא מכיר את השליח החדש רודי (צ'ארלס סמית') ומציע לקחת אותו לארוחת חג המולד יקרה במסעדה ידועה.

קלאריק וקלרה נשארים במקום ואז הוא מגלה לה שהכותב האלמוני זה הוא ושניהם מתחבקים.

## קישורים חיצוניים

* קדימון לחנות מעבר לפינה, באתר יוטיוב
* החנות מעבר לפינה, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1940
קטגוריה:סרטי ג'יימס סטיוארט
קטגוריה:סרטי דרמה רומנטית
קטגוריה:סרטי חג המולד
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:סרטים מבוססי מחזות
מוריס אוקספורד פלאטנוס

**"מוריס אוקספורד פלאטנוס** (באנגלית: **Morris Oxford flatnose**) היא מכונית סלון שיוצרה במספר תצורות מתוצרת יצרנית הרכב **Morris Motors**  אשר יוצרה בין השנים 1930–1926.

## "מוריס אוקספורד פלאטנוס"

* פלאטנוס - מאנגלית: אף שטוח.
* יוצרו 32,282 יחידות.
* דגם קבריולה 2 מושבים "tourer".
* דגם קבריולה 4 מושבים "tourer".
* דגם סלון (coachbuilt saloon) - 4 דלתות.
* דגם סלון (fabric saloon) - 4 דלתות.
* דגם קופה - 2 מושבים.

## תמונות

קובץ: 1929 Morris Oxford saloon (19344220122).jpg| "מוריס אוקספורד פלאטנוס", שנת 1929, סדאן 4 דלתות
קובץ:1927 Morris Oxford 9120198888.jpg | "מוריס אוקספורד פלאטנוס", שנת 1927, סדאן 4 דלתות
קובץ:1927 Morris Oxford.jpg | "מוריס אוקספורד פלאטנוס", 1927 - קבריולה
קובץ:Morris Oxford 1927.jpg | "מוריס אוקספורד פלאטנוס", 1927 - קבריולה
קובץ:Morris Oxford tourer 1927 9429492993.jpg | "מוריס אוקספורד פלאטנוס", 1927 - קבריולה


## ראו גם
* מוריס אוקספורד 6

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1926
אוקספורד פלאטנוס
קטגוריה:מכוניות בריטיות
קטגוריה:מוריס אוקספורד
הולדן WB

**הולדן WB** (באנגלית: **Holden WB**) הם סדרות דגמים של טנדר מסוג "utility" ומסחרית במספר תצורות אשר יוצרו על ידי יצרנית הרכב האוסטרלית ג'נרל מוטורס-הולדן (General Motor Holden), חברת בת של קונצרן ג'נרל מוטורס האמריקאית, בין השנים 1984 – 1980.

## תצורות

* מסחרית - 2 דלתות.
* טנדר מסוג "utility" - בתצורת 2 דלתות.
* בנוסף יוצרו שלדות רכב מדגם "WB" (בסיס גלגלים 3,058 מ"מ, אורך רכב 4,990 מ"מ) שהותאמו למספר גדלים של ארגזי מטען.

### דגמים
* "Holden Utility".
* "Holden Panel Van" - יוצר מ-20 באפריל 1980.
* "Kingswood Utility" - יוצר מ-20 באפריל 1980.
* "Kingswood Panel Van".
* "Statesman DeVille" - יוצר מ-22 ביוני 1980.
* "Statesman Caprice" - יוצר מ-22 ביוני 1980.
* "Statesman DeVille Series II".
* "Statesman Caprice Series II".
* "HDT Magnum".

## תמונות

קובץ: 1982 Holden WB utility (2015-06-18) 01.jpg| הולדן WB - טנדר מסוג "utility", שנת 1982
קובץ:1982 Holden WB utility (2015-06-18) 02.jpg | הולדן WB - טנדר מסוג "utility", שנת 1982
קובץ:1980-85 WB Ute Jasmine Yellow==.JPG | הולדן WB - טנדר מסוג "utility"
קובץ:1980-1984 Holden WB utility 02.jpg | הולדן WB - טנדר מסוג "utility", מבט לתא הנהג ולוח מחוונים
קובץ:1980-1984 Holden WB utility 01.jpg | הולדן WB - טנדר מסוג "utility"
קובץ:1981 Holden WB Utility (8488671206).jpg | הולדן WB - טנדר מסוג "utility", דגם "Kingswood" שנת 1981
קובץ: 1980 Holden WB panel van 01.jpg| הולדן WB - מסחרית, שנת 1980
קובץ:MHV Holden WB Kingswood Ute 1980-1985 02.jpg | הולדן WB - מסחרית
קובץ:Holden One Tonner (3).jpg | הולדן WB דגם "One Tonner"



קובץ:Holden WB 1 Tonner ambulance - Public Education Unit (5340719381).jpg | הולדן WB 1 Tonner - אמבולנס
קובץ:1982 Holden WB 1 Tonner ambulance (5331177871).jpg | הולדן WB 1 Tonner - אמבולנס, שנת 1982  
קובץ:Holden WB 1 Tonner ambulance - Public Education Unit (5340720639).jpg | הולדן WB 1 Tonner - אמבולנס 
קובץ:1982 Holden WB 1 Tonner ambulance (5331183747).jpg | הולדן WB 1 Tonner - אמבולנס 


## ראו גם
* הולדן 48-215 
* הולדן FE
* הולדן אפולו
* הולדן FJ

## קישורים חיצוניים

## הערות שוליים

קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1980
קטגוריה:כלי רכב המיוצרים באוסטרליה
WB
שבועת יוסף ליעקב

**שבועת יוסף ליעקב** הוא אירוע מקראי המופיע בפרשת ויחי בספר בראשית, המתאר את השבועה שיוסף נשבע ליעקב שיקבור אותו בארץ ישראל.

## תיאור
כ-17 שנה לאחר שיעקב ירד למצרים, בגיל 147, יעקב מרגיש שהוא מתקרב לסוף חייו ועומד למות. הוא קורא לבנו יוסף ומבקש ממנו להישבע לו שלאחר מותו יוסף יקבור אותו במערת המכפלה ולא במצרים. יוסף אומר שהוא יעשה כדבריו, יעקב מפציר בו להישבע ויוסף נשבע.

## פרשנות

### ויקרא לבנו ליוסף
הבראשית רבה מסביר שיעקב פנה דווקא ליוסף כי היה המשנה למלך והייתה בידו היכולת.

### חסד ואמת
חסד שעושים עם המת (קבורה) הוא חסד אמיתי כיוון שאינו מצפה לתמורה.

### אל נא תקברני במצרים
* יעקב ראה ברוח הקודש שעפרה של מצרים עתיד להפוך לכינים במכת כינים, והוא לא רצה שירחשו תחת גופו.

* מתי חוץ לארץ קמים בתחיית המתים בארץ ישראל ולפני זה הם צריכים לעבור גלגול מחילות (כלומר הם מתגלגלים בקברים עד ארץ ישראל).

* כדי שמצרים לא יהפכו אותו לעבודה זרה (יעקב גרם לרעב במצרים להפסיק, וכששהה במצרים היה בה שפע).

## הערות שוליים

קטגוריה:יוסף בן יעקב
קטגוריה:פרשת ויחי
קטגוריה:סיפורי ספר בראשית
בטי פילד

**בטי פילד** (באנגלית: **Betty Field**; 8 בפברואר 1913 – 13 בספטמבר 1973) הייתה שחקנית תיאטרון וקולנוע אמריקאית.

## ביוגרפיה
פילד נולדה בבוסטון ולמדה באקדמיה האמריקאית לאמנויות הדרמה בניו יורק שם נתגלתה על ידי המפיק ג'ורג' אבוט.

היא הופיעה בברודוויי בשנים 1934 – 1971.

ב-1939 הופיעה לראשונה בקולנוע בתפקיד מיי, התפקיד הנשי היחיד בסרט על עכברים ואנשים לפי ספר ומחזה של ג'ון סטיינבק.

ב-1941 הופיעה בסרט "הרועה בגבעות" לצידו של ג'ון וויין שהיה הסרט הראשון שלו בצבע.

ב-1949 הופיעה בסרט גטסבי הגדול לצידו של אלן לאד.

ב-1955 הופיעה בסרט פיקניק כאימן של מאדג' (קים נובאק), ומילי (סוזן סטרסברג).

ב-1956 הופיעה בסרט תחנת אוטובוס.

ב-1957 הופיעה בסרט פייטון פלייס כנלי קרוס, אשתו של הבעל השתיין והאלים לוקאס קרוס (ארתור קנדי). על תפקיד זה הייתה מועמדת ל-Laurel Award.

ב-1962 הופיעה בסרט איש הצפרים מאלקטרז לצידו של ברט לנקסטר.

ב-1966 הופיעה בסרט שבע נשים לצידם של אדי אלברט ומרגרט לייטון.

היא הופיעה גם בסדרות טלוויזיה כמו אלפרד היצ'קוק מגיש.

## קישורים חיצוניים

* בטי פילד, בInternet Broadway Database
* 

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1913
קטגוריה:אמריקאים שנולדו ב-1913
קטגוריה:אמריקאיות שנפטרו ב-1973
קטגוריה:אמריקאים שנפטרו ב-1973
הדיוויזיה ה-168 (ורמאכט)

**הדיוויזיה ה-168** (בגרמנית: **168. Infanterie-Division**) הייתה דיוויזיית חיל רגלים של ה במלחמת העולם השנייה.

## היסטוריה
הדיוויזיה הוקמה ב-1 בדצמבר 1939, והועמדה תחת פיקוד הנס מונדט. הדיוויזיה נותרה תחת פיקוד המחוז הצבאי ה-8, ורק לאחר המערכה על צרפת היא צוידה במידה מספקת ונשלחה לשמש כחיל כיבוש בפולין כחלק מהארמייה ה-18. במהלך מבצע ברברוסה לחמה הדיוויזיה כחלק מהקורפוס ה-55 במסגרת הארמייה השישית, והשתתפה בקרב קייב ובקרב חרקוב הראשון. לאחר מכן לחמה הדיוויזיה באזור וורונז' כחלק מהארמייה ההונגרית השנייה, ובמהלך קרב קורסק היא לחמה כחלק מקורפוס הפאנצר ה-3 במסגרת פלגת הארמייה קמפף. לאחר מכן היא השתתפה בנסיגה לעבר הדניפר וספגה אבדות כבדות, וב-2 בנובמבר 1943 אוחדה עם הדיוויזיה ה-223. לאחר מכן השתתפה הדיוויזיה בנסיגה לעבר הרי הקרפטים, ובמהלך מבצע ויסלה-אודר ספגה אבדות כבדות. לאחר מכן אורגנה הדיוויזיה מחדש בשלזיה, וב-8 במאי 1945 נכנעה הדיוויזיה לכוחות הצבא האדום.

## מפקדים
* הנס מונדט (1 בדצמבר 1939 – 8 ביולי 1941)
* דיטריך קרייס (8 ביולי 1941 – 9 במרץ 1943)
* ולטר שאלה דה בוליו (9 במרץ 1943 – 1 בדצמבר 1943)
* ורנר שמידט-האמר (1 בדצמבר 1943 – 8 בספטמבר 1944)
* קרל אנדרס (8 בספטמבר 1944 – 9 בדצמבר 1944)
* ורנר שמידט-האמר (9 בדצמבר 1944 – 6 בינואר 1945)
* מקסימיליאן רוסקופף (6 בינואר 1945 – אפריל 1945)
* ורנר שמידט-האמר (אפריל 1945 – 8 במאי 1945)

## קישורים חיצוניים
* הדיוויזיה ה-168 באתר lexikon-der-wehrmacht 

168
דיוויזיה 168
דניס ג'ונסון-דייוויס

**דניס ג'ונסון-דייוויס** (באנגלית **Denys Johnson-Davies**; 21 ביוני 1922, ונקובר – 22 במאי 2017, מצרים) היה מתרגם בריטי שהתמחה בתרגום מערבית.

## ביוגרפיה
דניס ג'ונסון-דייוויס נולד בוונקובר, קנדה למשפחת משפטן. הוא בילה את ילדותו בקנדה, מצרים, אוגנדה וסודאן. בהיותו בסודאן הוא למד ערבית. בגיל 12 הוא נשלח לאנגליה להמשך לימודים. בהמשך הוא למד באוניברסיטת קיימברידג'. במהלך מלחמת העולם השנייה דניס ג'ונסון-דייוויס עבד במחלקה ערבית של הBBC. באותה תקופה הוא פרסם מספר סיפורי ילדים.

לאחר סיום המלחמה הוא עבר לקהיר ופה לראשונה תרגם ספר מערבית לאנגלית. בשנת 1949 דניס ג'ונסון-דייוויס חזר לבריטניה ולאחר מספר שנים הקים חברה לתרגומים. בשנות ה-60 של המאה ה-20 הוא עבר לאזור המפרץ הפרסי והיה מנהל תחנת רדיו מקומית.

בשנות ה-80 של המאה ה-20 דניס ג'ונסון-דייוויס עבר לקהיר והתיישב בעיר למספר שנים. הוא נפטר בשנת 2017.

דניס ג'ונסון-דייוויס נחשב למתרגם בולט של ספרות ערבית לאנגלית. בסך הכל הוא תרגם 25 ספרים של נגיב מחפוז, א-טייב סאלח, מחמוד דרוויש, זכריא תאמר, אליפה רפעת וסלוה בכר. על התרגומים אלו בשנת 2007 הוא זכה בפרס ספרותי.

## קישורים חיצוניים

* קורות חיים

קטגוריה:מתרגמים אנגלים
קטגוריה:מתרגמים מערבית
קטגוריה:בוגרי אוניברסיטת קיימברידג'
קטגוריה:בריטים שנולדו ב-1922
קטגוריה:בריטים שנפטרו ב-2017
קטגוריה:מתרגמי מחמוד דרוויש
תפוחים ותמרים

**תפוחים ותמרים** הוא פזמון שכתב איתן נחמיאס-גלס, הלחין רמי קלינשטיין וביצעו רמי קלינשטיין והמועצה. השיר יצא לאור בשנת 1995.

## רקע
נחמיאס גלס שיתף פעולה עם קלינשטיין באלבום "במסיבה אצל גידו". השיר נכלל באלבום שנושא את שמו.

במצעד הפזמונים העברי השנתי של רשת ג' לשנת תשנ"ה (1995) הגיע השיר למקום הראשון.

יוסי חרסונסקי סקר את השיר וכתב עליו כך: "כמעט כול שירי האהבה של קליינשטיין עוסקים באהבה ושברונה. והנה מתברר שהרוקר חזק מאוד בתחום הרומנטיקה הרגשנית. וזה שיר רומנטי שמנחם ומלטף, אנושי, חם, נוגע ומחלחל. פשוט – שיר יפהפה".

קלינשטיין סיפר שלקח לו כחמש-עשרה דקות להלחין את השיר. עוד הוא סיפר:

## השיר בספרי תווים
* דן אלמגור, אפי נצר (עורכים), **שירים לאוהבים לשיר**, עמ' 273, הד ארצי, 1999. 
* תלמה אליגון-רז (עורכת), **עכשיו שרים: שירים שטוב לשיר**, עמ' 110, הוצאת כנרת, 2003. 

## קישורים חיצוניים
* 
* 
* לדף השיר באתר הספרייה הלאומית

## הערות שוליים

קטגוריה:שירי רמי קלינשטיין
קטגוריה:שירים בעברית
קטגוריה:שירים שנכתבו על ידי איתן נחמיאס-גלס
קטגוריה:שירים שהולחנו על ידי רמי קלינשטיין
קטגוריה:שירים על מזון ושתייה
קטגוריה:סינגלים בהוצאת הליקון
טרופותי (סרט)

**טרופותי** (באנגלית: **The Gruffalo**) הוא סרט קצר בהנפשה ממוחשבת בריטי-גרמני לילדים, שמבוסס על ספר בעל אותו שם שכתבה ג'וליה דונלדסון ואייר אקסל שפלר. הסרט הופץ לראשונה בשנת 2009, ובוים על ידי מקס לאנג.

בישראל הסרט שודר בערוץ לוגי בדיבוב לעברית בשנת 2010, והופץ ב-DVD על ידי חברת קלסיקלטת ב-2011.

## תקציר עלילה

הסרט מתחיל עם משפחת סנאים. בעוד הילדים של האמא רוצים שהיא תקרא להם סיפור, היא מסכימה, ומספרת להם סיפור על עכבר שמנסה למצוא אגוזים אך נכשל, לאחר מכן הוא רואה עץ אגוזים גדול ומחליט לצאת בעקבותיו. אך בדרך מחכים לו שלוש חיות טורפות, כמו בספר, קודם שועל, אחר כך ינשוף ואז נחש. הוא מתחמק מכולם בכך שמפחיד אותם עם יצור בשם "טרופותי", כשאומר להם שהאוכל האהוב עליו היא החיה איתה העכבר מדבר.

לאחר שהתחמק משלושת הטורפים והתקרב לעץ האגוזים, פגש העכבר את טרופותי האמיתי. העכבר לא ידע שהוא קיים במציאות ותחילה פחד, אך אחר כך השתמש שוב בערמומיות שלו בשביל להתחמק גם ממנו, כשמראה לו עד כמה החיות האחרות מפחדות ממנו ובכך מבריח גם אותו.

## הדמויות והמדבבים
הדיבוב הופק על ידי ענבר שטגר עזרא ובוים על ידי אורלי קטן. הסרט דובב על ידי אולפני דאבי דאב.

## קישורים חיצוניים

* 

קטגוריה:סרטי 2009
קטגוריה:סרטי ילדים
קטגוריה:סרטי אנימציה ממוחשבת
קטגוריה:סרטים מבוססי ספרים
קטגוריה:סרטי הנפשה בריטיים
קטגוריה:קלסיקלטת: קלטות
מילוי קפילרי

**מילוי קפילרי** (**CRT**) הוא בדיקה להערכת העבודה האפקטיבית של נימי הדם. המדידה מבוצעת באמצעות הפעלת לחץ עורי על המשטח הרך של האצבע או הציפורן, המכיל נימים רבים עד שהוא הופך לבן (עצירת זרימת הדם, 5 שניות), ומעקב על הזמן הדרוש לחזרת הצבע ברגע ששוחרר הלחץ. חזרה של מילוי קפילארי עד 2 שניות נחשבת לתקינה.

אצל תינוקות שזה עתה נולדו ניתן למדוד את זמן מילוי קפילרי על ידי לחיצה על עצם החזה למשך חמש שניות בעזרת אצבע או אגודל, וציון הזמן הדרוש להחזרת הצבע לאחר שחרור הלחץ. המגבלה הנורמלית העליונה למילוי קפילרי בילודים היא 3 שניות. ניתן להעריך את זמן המילוי הקפילרי גם בבעלי חיים על ידי לחיצה על החניכיים שלהם לעומת עצם החזה שמכוסה בדרך כלל בפרווה או בלתי נגישה.

זמן מילוי קפילרי ממושך עשוי להוות סימן להלם ויכול גם להעיד על התייבשות וירידה בזלוף היקפי. זמן מילוי נימי ממושך עשוי להצביע גם על מחלת עורקים היקפית. מקובל להניח כי הבדיקה מושפעת מגורמים חיצוניים רבים ומגוונים ולכן אין להסתמך עליה כאמצעי אבחון וודאי.

## ראו גם
* בדיקת לחץ דם

## הערות שוליים

קטגוריה:בדיקות רפואיות
הדיוויזיה ה-223 (ורמאכט)

**הדיוויזיה ה-223** (בגרמנית: **223. Infanterie-Division**) הייתה דיוויזיית חיל רגלים של הורמאכט במלחמת העולם השנייה.

## היסטוריה
הדיוויזיה הוקמה ב-26 באוגוסט 1939, והועמדה תחת פיקוד פאול-וילי קרנר. במהלך פלישת גרמניה הנאצית לפולין שהתה הדיוויזיה בחזית המערבית בעתודת הארמייה הראשונה, ובמהלך המערכה על צרפת היא לחמה כחלק מהקורפוס ה-1 במסגרת הארמייה הרביעית. לאחר מכן נותרה הדיוויזיה כחיל כיבוש בצרפת, ובנובמבר 1941 הועברה הדיוויזיה תחת פיקוד הארמייה ה-18 כחלק מהקורפוס ה-28, ובשנים שלאחר מכן היא לחמה באזור לנינגרד. בספטמבר 1943 הועברה הדיוויזיה תחת פיקוד קורפוס הפאנצר ה-3 כחלק מהארמייה השמינית, ובנובמבר היא ספגה אבדות כבדות במהלך קרב קייב ושרידיה אוחדו עם הדיוויזיה ה-168.

## מפקדים
* פאול-וילי קרנר (26 באוגוסט 1939 – 6 במאי 1941)
* רודולף ליטרס (6 במאי 1941 – 20 באוקטובר 1942)
* כריסטיאן אוזינגר (20 באוקטובר 1942 – 26 בנובמבר 1943)

## קישורים חיצוניים
* הדיוויזיה ה-223 באתר lexikon-der-wehrmacht 

223
תאון (מדקדק)

**תאון** (ביוונית: **Θέων**; פעל במאה ה-1 לפנה"ס) מאלכסנדריה הייתה מדקדק שלימד ברומא בתקופת הקיסרים אוגוסטוס וטיבריוס. הוא ירש את מקומו של אריוס בתפקיד "הפילוסוף האישי" של הקיסרים, ואת מקומו ירש אפיון. הוא היה בנו של המדקדק ארטמידורוס מטרסוס וראש בית הספר באלכסנדריה.

תאון היה מחבר של "לקסיקון לקומיקאים היוונים" (Κωμικαὶ λέξεις), אשר מצוטט על ידי הסיכיוס מאלכסנדריה בהקדמה (Prooemium) ללקסיקון שלו עצמו. ספק אם הוא היה המחבר של הלקסיקון הקומי שמצוטט על ידי מחבר הסכוליה לאפולוניוס מרודוס. הוא אחד המחברים שחיבוריהם שימשו מקור לסכוליה לאריסטופאנס. "פירוש על האודיסיאה" מאת מחבר בשם "תאון", מצוטט בלכסיקון הביזנטי אטימולוגיקון מגה (המאה ה-12) בערך πύελος. באחת הפרשנויות על אריסטופאנס (שהאותנטיות שלה נתונה לוויכוח), לקומדיה "העננים", תאון נזכר כאחד הפרשנים על אפולוניוס מרודוס. עם זאת, ייתכן שיש לייחס את אחת הפרשנויות הללו על הומרוס ואפולוניוס לסופיסט איליוס תאון, שגם הוא מאלכסנדריה.

## הערות שוליים

קטגוריה:אלכסנדריה: אישים
קטגוריה:סופרים מצרים
קטגוריה:מחברים כותבי יוונית
קטגוריה:אישים שחיו במאה ה-1 לפנה"ס
הדיוויזיה ה-387 (ורמאכט)

**הדיוויזיה ה-387** (בגרמנית: **387. Infanterie-Division**) הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-1 בפברואר 1942, והועמדה תחת פיקוד ארנו יאהר. הדיוויזיה נשלחה עד מהרה לחזית המזרחית, ולחמה במהלך מבצע וורונז'-וורושילובגרד, כחלק מהארמייה ההונגרית השנייה. הדיוויזיה לחמה במהלך מבצע אורנוס כחלק מקורפוס הפאנצר ה-24, וספגה במהלך הקרבות אבדות כבדות. במרץ 1943 צורפו לדיוויזיה שרידי דיוויזיה ה-385. לאחר מכן לחמה הדיוויזיה בקרבות הקשים באוקראינה וברומניה, וב-13 במרץ 1944 הושמדה הדיוויזיה.

## מפקדים
* ארנו יאהר (10 בינואר 1942 – 21 בינואר 1943)
* קורט גרוק (21 בינואר 1943 – 15 בפברואר 1943)
* אברהרד פון שוקמן (15 בפברואר 1943 – 6 במאי 1943)
* ארווין מני (6 במאי 1943 – 10 ביולי 1943)
* אברהרד פון שוקמן (10 ביולי 1943 – 13 באוקטובר 1943)
* ורנר פון אייכשטאדט (13 באוקטובר 1943 – 24 בדצמבר 1943)
* אברהרד פון שוקמן (24 בדצמבר 1943 – 13 במרץ 1944)

## קישורים חיצוניים
* הדיוויזיה ה-387 באתר lexikon-der-wehrmacht 

387
רן כהן (מוזיקאי)

**רן אמבר כהן** (נולד ב-5 באפריל 1979, ט׳ בניסן ה׳תשל״ט) הוא מוזיקאי יוצר, גיטריסט וזמר ישראלי אשר הוציא לאור שני אלבומי סולו, שיתף ומשתף פעולה כנגן עם אמנים והרכבים מוכרים בישראל ולימד גיטריסטים ומוזיקאים רבים בארץ ובניו יורק.

## קריירה
אלבום הבכורה של רן **׳אוסף זכרונות׳** הוקלט בניו-יורק ויצא בחברת התקליטים התו השמיני ב-2009. האלבום זכה להשמעות רדיו רבות, קיבל תשומת לב מהתקשורת וביקורות משובחות מצד מבקרי המוזיקה, הופץ בכל חנויות המוזיקה בישראל והוביל להמשך יצירה ועבודה של כהן על אלבומו השני **׳עומד ומחכה׳** אשר עליו זכה לפרס מקרן אקו״ם לעידוד היצירה ויצא לאור ב-2014.

שירים מתוך שני האלבומים נבחרו כשירי שבוע בתחנות רדיו שונות כגון 88fm רדיו תל אביב ועוד, נכנסו לפלייליסטים של חברות שירותי מוזיקה בישראל ורן הופיע עם להקתו ובמופעי סולו ברחבי ישראל ובניו-יורק.

רן הצטרף כגיטריסט ללהקת בית הבובות למספר שנים ועימם קיבל אלבום פלטינה משולשת על מכירות מעל 90,000 עותקים. במקביל, בעשור האחרון ניגן רן גם בהפקות שונות לצד אמנים כגון גלי עטרי, אריק סיני, עדן בן זקן ועוד, והשתתף בפרויקט ׳אותו הים׳ של שאול בסר עם עמוס עוז, אהובה עוזרי, לאורה רבלין, דודי לוי והלחין יחד עם בסר את אחד משירי הפרויקט ׳לא היה ואזל׳ ששר והקליט יהלי סובול.

בארה״ב ניגן, הקליט, הופיע עם הרכב ג׳אז שלו, כתב יצר ולימד, וסיים תואר ראשון במוזיקה BFA בהצטיינות מהסיטי קולג' של ניו יורק. לפני כן למד כשנה בThe New School שם קיבל מלגת לימודים בהמשך למלגות קודמות שזכה להן מ-Berklee College of Music שבבוסטון.

בשובו ארצה לאחר שהייה של שש שנים בניו יורק, זכה רן בפרס ובמענק בקטגוריית מלחין מצטיין מטעם משרד התרבות ומשרד הקליטה.

## קישורים חיצוניים

**ראיונות**
* טל גורדון קול ההתחלות:רן כהן, באתר הבמה, 27 במרץ 2009

**על יצירתו**
*
*אתר הבמה סקירת סינגל 'שלום יפה'
* 
* 
*ביקורת מהמבקר עמוס אורן אתר הבמה לאלבום ׳עומד ומחכה׳

קטגוריה:זמרים ישראלים
קטגוריה:גיטריסטים ישראלים
קרחון סלדג'רס

**קרחון סלדג'רס** או **קרחון סלדג'רז** (באנגלית: **Sledgers Glacier**; מילולית: קרחון גוררי המזחלות) הוא קרחון יובלי בהרי באוורס שבאנטארקטיקה.

הקרחון מנקז את האזורים ממעבר האסקי ועד החלק הצפוני של רכס לאנטרמן.

באמצעו של הקרחון מצוי מפל הקרח סלדג'רס.

הקרחון זורם לכיוון צפון-מערב ונשפך לתוך קרחון רניק בין מצוק קארנס והר גואו.

## היסטוריה
### מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד.

השם ניתן לזכרם של החוקרים האנטארקטיים, אשר חקרו אזורים אלה ברגל, כשהם גוררים בעצמם מזחלות (באנגלית sledgers – "גוררי מזחלות"); ובייחוד לזכרם של חוקרי משלחת הסקר הגאולוגי של ניו זילנד אשר חקרו את האזור בתנאי מזג אוויר קשים במיוחד.

## לקריאה נוספת

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA151&lpg=PA151&dq=%22Sledgers+Glacier%22&source=bl&ots=8k0w065oKL&sig=ACfU3U2D0CYHrzu72GWWSanOWUxjygmREg&hl=en&sa=X&ved=2ahUKEwiHx6O95N3oAhXGm6QKHSCeAz04ChDoATACegQICxAy#v=onepage&q=%22Sledgers%20Glacier%22&f=false Geological Evolution of Antarctica]**, Cambridge, England

• M. G. Laird (1981), **[https://www.tandfonline.com/doi/pdf/10.1080/03036758.1981.10423332?needAccess=true Lower Palaeozoic rocks of the Ross Sea area and their significance in the Gondwana context]**, Journal of the Royal Society of New Zealand, 11:4, 425-438, DOI: 10.1080/03036758.1981.10423332

## קישורים חיצוניים
* קרחון סלדג'רס באתר הסקר הגאולוגי של ארצות הברית
* קרחון סלדג'רס באתר הגאזט האנטארקטי של ממשלת ניו זילנד
* קרחון סלדג'רס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון סלדג'רס לאתרים סמוכים
* מזג אוויר נוכחי מעודכן בקרחון סלדג'רס
** תחזית מזג אוויר עדכנית ארוכת טווח עבור קרחון סלדג'רס
** נתוני מזג אוויר היסטוריים עבור קרחון סלדג'רס

## הערות שוליים

סלדג'רס
הרמן סוורין לוונשלד

200px|ממוזער|left|<center>ברון הרמן סוורין לוונשלד, קופנהגן, דנמרק, בסביבות 1860
**ברון הרמן סֶוֶורין לֶוֶוְנשֶלְד** (בנורווגית: **Baron Herman Severin Løvenskiold**; 30 ביולי 1815 – 5 בדצמבר 1870) היה מלחין ונגן עוגב נורווגי, שנודע ביותר במוזיקה שלו לגרסה של אוגוסט בורנונביל מ-1836 לבלט הסילפידה, בשביל הבלט המלכותי הדני בקופנהגן.

## ביוגרפיה
הרמן סוורין לוונשלד נולד באולפוס, נורווגיה. בשנת 1829 היגרה משפחתו לדנמרק. הוא למד מוזיקה אצל המלחין פטר קספר קרוסינג והמשיך את לימודיו בווינה, לייפציג וסנקט פטרבורג. לאחר שובו לדנמרק, חיבר מוזיקה למספר רב של יצירות דרמטיות בתיאטרון המלכותי הדני. משנת 1851, היה נגן העוגב בכנסיית ארמון כריסטיאנסבורג (*Christiansborg Slotskirke*) בסלוטסהולמן, קופנהגן.

## יצירות חשובות
* הסילפידה, בלט, 1836
* *Hulen i Kullafjeld* זינגשפיל, 1839
* "פנלופ החדשה" בלט, 1874
* "טורנדוט", אופרה, 1864
* *Fra skoven ved Furesø*, אוברטורה קונצרטית, 1863 (אופוס 29)
* רביעיית פסנתר בפה מינור, אופוס 26
* אוברטורה "til drammaet Konning Volmer og Havfruen", אופוס 20 (פורסמה בשנת 1848 על ידי הורנמן וארסלב)

## קישורים חיצוניים

## הערות שוליים

קטגוריה:מלחינים נורווגים
קטגוריה:מלחינים דנים
קטגוריה:ילידי 1815
קטגוריה:נורווגים שנפטרו ב-1870
קטגוריה:דנים שנפטרו במאה ה-19
רצח דפנה כרמון

**רצח דפנה כרמון** הוא אונס ורצח של צעירה בת 21, דפנה כרמון, שהתבצע בישראל ביוני 1982. במעשים הורשעו אחמד קוזלי, האחים כמאל ומוחמד סביחי ובן דודם עאטף סביחי. עם השנים עלו טענות בנוגע למחדל משטרתי בטיפול בפרשה וכן נטען שהרשעת הנאשמים התבססה על הודאות שהתקבלו על סמך אלימות קשה. בית המשפט דחה בקשות למשפט חוזר.

## אודות הרצח
ב-11 ביוני 1982, ביום החמישי למלחמת לבנון הראשונה, יצאה דפנה כרמון, חיילת משוחררת בת 21, מביקור אצל הורי ידיד שגויס למלחמה. קצת לפני חצות יצאה מביתם שברחוב שמשון בחיפה, והלכה לכיוון ביתה שברחוב מוריה. היא מעולם לא הגיעה הביתה. לאחר היעלמותה, נערכו סריקות נרחבות בניסיון לאתרה. שלושה שבועות אחרי שנעלמה, דיווח רועה צאן בדואי כי מצא עצמות אדם בקרחת יער ליד כביש בית אורן, לא רחוק מכלא דמון. זיהוי העצמות נעשה בידי דוד של כרמון, רופא שיניים במקצועו.

הגם שעל פי ממצאי הגופה העירומה לא היה ניתן לקבוע שמדובר ברצח ואם כן באיזה אופן, וכן לא היה ניתן לקבוע שנאנסה, חקירת הרצח החלה מיד. צוות החקירה המיוחד שהוקם עצר שני חשודים ובמהרה אף חילץ מהם הודאה, אך בהיעדר פרטים נוספים שיקשרו בינם לבין הרצח, הם שוחררו. בשלב זה החקירה נקלעה למבוי סתום.

פריצת הדרך בנוגע לחקירה חלה כשנה וחצי לאחר מכן, במרץ 1984, במהלך חקירת רצח אחר, של הנער דני כץ. אחד החשודים ברצח דני כץ, אחמד קוזלי, שהורשע לאחר מכן ברצח הנער, ביקש למסור לחוקרים מידע בנוגע לרצח כרמון תמורת הפיכתו לעד מדינה. הפרקליטות סירבה, החקירה נמשכה, ולבסוף, המידע שמסר כוזלי הוביל למעצרם של שלושה חשודים נוספים - האחים כמאל ומוחמד סביחי ובן דודם עאטף סביחי. לאחר חקירה, הודו השלושה במעשים, ובהמשך טענו כי ההודאות ניתנו תחת אלימות קשה בחקירות.

למרות שלא סיפקו פרט אחד נכון מזירת הרצח, בשנת 1987 הורשעו הארבעה באונס ורצח דפנה כרמון בבית המשפט המחוזי בחיפה, על סמך הודאות שנגבו מהם והשחזור, לאחר שבית המשפט דחה את טענותיהם נגד קבילות ההודאות והשחזורים. הם נידונו למאסרי עולם ולעונשים של כ-20 שנה בגין עבירת האונס וכ-20 שנה נוספות בגין החטיפה. מאוחר יותר קצב נשיא המדינה חיים הרצוג את עונשם של האחים סביחי ל-35 שנים.

ערעור שהגישו לבית המשפט העליון נדחה.

ארבעת המורשעים ברצח הגישו בקשה למשפט חוזר, וזו נדחתה ביוני 2000 על ידי נשיא בית המשפט העליון אהרן ברק. בשנת 2009 שוב הגישה הסנגוריה הציבורית בקשה למשפט חוזר, תוך טענה כי יש חשש כבד שנגרם לאחים סביחי עיוות דין חמור ביותר ושהרשעתם התבססה על הודאות ושקרים של שוטרים, אך גם זו נדחתה.

בשנת 2011 הוקרן סרט דוקומנטרי בפסטיבל הסרטים בחיפה המתעד את חקירתו של אריאל ליבנה בנושא הרצח. בסרט נוסף פרט חשוב: חשוד נוסף, עבריין בשם פ, שוחרר בתום חקירה מאחר שטען שלא הכיר את כרמון כלל, ומאוחר יותר טען שאכן הכיר אותה אך פגש אותה בפעם האחרונה ארבע שנים קודם לכן. אלא ששנים אחר כך העידה עובדת שעבדה עם כרמון, שהוא היה מחכה לה בכל יום אחרי העבודה, גם סמוך לתקופת הרצח. פרט זה הושמט מהדיווחים אודות הפרשה, אולי אחרי שצוות הצילום השתכנע שאכן לאיש זה אין קשר לפרשה, או שרצו להשאיר למשטרה את החקירה.

בשנת 2017 אחרי שריצה 35 שנות מאסר, השתחרר כמאל סביחי מהכלא, לאחר שוועדת השחרורים החליטה לשחררו שנתיים לפני המועד המתוכנן.

## קישורים חיצוניים
* 
* 
*

## הערות שוליים

כרמון, דפנה
קטגוריה:1982 בישראל
כרמון, דפנה
כרמון, דפנה
קטגוריה:חיפה: פיגועים
קטגוריה:חללי טרור בישראל לפי אירועי רצח
קטגוריה:פיגועים שבוצעו על ידי ערבים-ישראלים
קטגוריה:פיגועי טרור בישראל ב-1982
קטגוריה:הכרמל
הכל עובר

**הכל עובר** הוא פזמון עברי שנכתב, הולחן ובוצע על ידי עידן רייכל. השיר יצא לאור ב-20 בנובמבר 2008, כחלק מהאלבום השלישי של הפרויקט של עידן רייכל, "בין קירות ביתי".

## רקע
השיר הוא בסגנון מוזיקת עולם המאפיין את שאר השירים באלבום. רייכל סיפר כי כתב את השיר על הוריו. השיר הוא בין ארבעת השירים שבוצעו על ידי רייכל עצמו באלבום "בין קירות ביתי", לצד "בין קירות ביתי", "חלומות של אחרים" ו-"מנעי קולך מבכי".

## וידאו קליפ
הווידאו קליפ הנלווה שצולם לשיר, בוים על ידי ליאור מולכו והועלה לערוץ היוטיוב של רייכל ב-11 באוגוסט 2011. הקליפ צולם בחדר בו צולמה עטיפת האלבום "בין קירות ביתי".

בקליפ מככבת הרקדנית מירב קול שרקדה בלהקת החרשים בת קול, תוך שהיא מתרגמת את מילות השיר לשפת הסימנים.

נכון לאוקטובר 2025 מונה הצפיות של הקליפ עומד על כ-7.4 מיליון.

## גרסאות כיסוי
השיר בוצע בגרסאות כיסוי על ידי אמנים שונים. מהמפורסמים ביניהם הם עידן עמדי, רוני דלומי ודוד לביא.

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
ברטרם פורר

**ברטרם ר. פורר** (באנגלית: **Bertram R. Forer**; 24 באוקטובר 1914 – 6 באפריל 2000) היה פסיכולוג אמריקאי ממוצא יהודי, הידוע בעיקר בזכות תיאור אפקט פורר, המכונה לעיתים תוקף סובייקטיבי.

פורר, יליד ספרינגפילד, מסצ'וסטס, סיים את לימודיו באוניברסיטת מסצ'וסטס אמהרסט בשנת 1936. הוא קיבל תואר שני M.A. ודוקטורט בפסיכולוגיה קלינית מאוניברסיטת קליפורניה בלוס אנג'לס.

הוא שירת כפסיכולוג ומנהל בבית חולים צבאי בצרפת במהלך מלחמת העולם השנייה. 
כשחזר לארצות הברית עבד במרפאה לבריאות הנפש של מנהל החיילים המשוחררים בלוס אנג'לס; ובמרפאה פרטית במאליבו, קליפורניה.

## קישורים חיצוניים

קטגוריה:אמריקאים ילידי מסצ'וסטס
קטגוריה:ספרינגפילד (מסצ'וסטס): אישים
קטגוריה:פסיכולוגים אמריקאים
קטגוריה:בוגרי אוניברסיטת מסצ'וסטס אמהרסט
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:אמריקאים שנולדו ב-1914
קטגוריה:אמריקאים שנפטרו ב-2000
היינץ הלמיך

**היינץ הלמיך** (בגרמנית: **Heinz Hellmich**; 9 ביוני 1890 – 17 ביוני 1944), היה גנרל גרמני בזמן מלחמת העולם השנייה.

## ביוגרפיה
### קריירה מוקדמת
הלמיך נולד ב-9 ביוני 1890 בקרלסרוהה, שהשתייכה לאימפריה הגרמנית. ב-22 במרץ 1910 הוא התגייס לצבא הקיסרות הגרמנית, והצטרף לרגימנט הרגלים ה-136, עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר הלמיך ברייכסווהר, ומילא בו תפקידי פיקוד ומטה. ב-1 בפברואר 1934 הוא הועלה לדרגת אוברסט לוטננט, וב-1 בינואר 1936 הוא הועלה לדרגת אוברסט.

### מלחמת העולם השנייה
ב-1 בספטמבר 1939 הוא מונה לקצין האג"ם של הארמייה השביעית, וב-1 באוקטובר אותה שנה הוא הועלה לדרגת גנרל מיור. ב-2 באוקטובר הוא מונה לקצין האג"ם של קבוצת ארמיות B, עמה לחם במהלך השלב הראשון של המערכה על צרפת ועל ארצות השפלה. ב-1 ביוני 1940 הוא מונה למפקד הדיוויזיה ה-23 ולחם עמה במהלך המערכה על צרפת כחלק מהקורפוס ה-3 במסגרת הארמייה ה-12, ובמהלך מבצע ברברוסה ומבצע טייפון לחם עמה כחלק מהקורפוס ה-7 במסרת הארמייה הרביעית. ב-1 באפריל 1942, הלמיך מונה למפקד דיוויזיית המילואים ה-141. ב-1943, הוא מונה למפקד כוחות האוסטטרופן, ופעל עם העריק הסובייטי, הצבא האדום גנרל אנדריי ולאסוב.

ב-10 בינואר 1944, הלמיך הועבר לצרפת וקיבל את הפיקוד על הדיוויזיה ה-243, שהוצבה על חצי האי קוטנטן. החטיבה הגנה על החוף המערבי של חצי האי כאשר מבצע אוברלורד, החל ב-6 ביוני 1944. הלמיך נהרג במהלך התקפה אווירית ליד שרבור ב-17 ביוני 1944.

## קישורים חיצוניים
* היינץ הלמיך באתר feldgrau

## הערות שוליים

קטגוריה:גנרלים בוורמאכט
קטגוריה:חיילי הרייכסווהר
קטגוריה:המערכה בנורמנדי: אישים
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1890
קטגוריה:גרמנים שנפטרו ב-1944
פיקו טורקינו

**פיקו טורקינו** (בספרדית: **Pico Turquino**) הוא ההר הגבוה בקובה, הממוקם ברכס ההרים סיירה מאסטרה.

שם ההר ההגיעו ככל הנראה מהצבע טורקיז (בספרדית: **Turquesa**). ההר הוזכר לראשונה (בשם "טרקווינו") על מפה שצייר ג'רארדו קרמר בסוף המאה ה-18.

פסל של חוסה מארטי, שפוסל על ידי ג'ילמה מדרה , נמצא בפסגת ההר.

ב-1957, בזמן ההפיכה שארגנו פידל קסטרו ואנשיו, נכבש ההר. לדברי צ'ה גווארה, להר היה  למהפכנים.

שמורת הטבע טורקינו  נמצאת סמוך להר.

## אקלים
הטמפרטורה הממוצעת היא 24 מעלות צלזיוס. החודש הכי חם הוא מרץ (26 מעלות צלזיוס). החודש הכי קר הוא דצמבר (23 מעלות צלזיוס). כמות המשקעים הממוצעת היא 1,174 מילימטרים בשנה. חודש אוגוסט הוא החודש שיש בו הכי הרבה גשם (160 מ"מ גשם), וחודש דצמבר הוא החודש שיש בו הכי פחות גשם (21 מ"מ גשם).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קובה: הרים
מינהאר לי משיתי

**מינהאר לי משיתי** (בערבית מרוקאית: **منهار اللي مشيتي**; בעברית: **מהיום שהלכת**, ידוע גם כ-"**יא מאמא**") הוא סינגל של הפרויקט של עידן רייכל שהוקלט על ידי שמעון בוסקילה. השיר יצא לאור בדצמבר 2008, כסינגל השלישי מתוך האלבום "בין קירות ביתי", על ידי חברת התקליטים הליקון.

## רקע
השיר הוא שיר בערבית מרוקאית שנכתב על ידי שמעון בוסקילה, הולחן על ידי עידן רייכל והופק על ידי רייכל וגלעד שמואלי. השיר הוא בסגנון מוזיקת עולם אשר מאפיין את שאר השירים באלבום. את השיר כתב בוסקילה לזכר אימו, שנפטרה בהיותו בן 9 וחצי.

## מיקומי שיא

## גרסאות כיסוי
לשיר בוצעו גרסאות כיסוי על ידי אמנים רבים, בהם:
* ב-2011 ביצעה חגית יאסו את השיר במסגרת התכנית כוכב נולדובנוסף לכך,גרסתה יצאה בליווי וידאו קליפ במסגרת הסרט אחותי היפה.
* ב-2011 ביצע המבצע המקורי של השיר שמעון בוסקילה יחד עם שירי מימון את השיר באלבום הופעתם המשותף, "המופע המשותף".
* ב-2013 ביצעה אגם בוחבוט את השיר במסגרת עונתה השנייה של התוכנית "בית ספר למוסיקה".
* ב-2013 ביצע נתי לוי את השיר.
* ב-2013 ביצע עומר אדם את השיר.
* ב-2016 ביצע עוזיה צדוק את השיר בעונתה השלישית של התוכנית "בית ספר למוזיקה". מיד לאחר מכן, יצאה הקלטת הופעתו כסינגל רשמי, ולאחר מכן נכללה באלבומו, "פסגות חייך", שיצא לאור בשנת 2017.
*ב-2020 ביצע לואי עלי את השיר במסגרת עונתה השביעית של התוכנית "הכוכב הבא".
*ב-2024 ביצעה אגם בוחבוט את השיר כחלק מטקס הזיכרון הלאומי (משפחות 7 באוקטובר).

## קישורים חיצוניים

* לדף השיר באתר הספרייה הלאומית
* 
## הערות שוליים

קטגוריה:שירי הפרויקט של עידן רייכל
קטגוריה:שירי שמעון בוסקילה
קטגוריה:שירים שהולחנו על ידי עידן רייכל
קטגוריה:שירים בערבית
קטגוריה:סינגלים בהוצאת הליקון
קטגוריה:שירים על אמהות
ברית אברהם ואבימלך

250px|ממוזער|שמאל|ברית אברהם ואבימלך
**ברית אברהם ואבימלך** הוא סיפור מקראי על הברית בין אברהם לאבימלך מלך גרר. הסיפור מופיע ב. סיפור זה ממשיך את סיפור ירידת אברהם לגרר המסופר ב. בסיפור המופיע בבראשית כ' נלקחה שרה לבית אבימלך מלך גרר. בחלומו נגלה ה' לאבימלך ומורה לו להחזיר את שרה לאברהם. אבימלך כועס על אברהם שלא דיבר אמת ומעניק לו "צֹאן וּבָקָר, וַעֲבָדִים וּשְׁפָחֹת". וזאת כפיצוי על אי הנעימות שנגרמה ("כסות עיניים"). בסיפור הברית המופיע בבראשית כ"א מסופר על הברית שנחתמה בין אברהם לאבימלך. אברהם קונה את הבאר שברשות אבימלך וקורא לה באר שבע, על שום שנשבעו שניהם זה לזה. סיפור זה מקביל לסיפור ברית יצחק ואבימלך המופיע ב. סיפור ברית אברהם ואבימלך הוא סיפור אטיולוגי הבא להסביר את שמה של העיר באר שבע שלימים תהפוך לאחת הערים הגדולות במדינת ישראל.

## בקשת אבימלך ופיכל שר צבאו
נוסחת הפתיחה "וַיְהִי בָּעֵת הַהִוא" מקשרת בין סיפור הברית לסיפור הקודם גירוש הגר וישמעאל. בתחילת הסיפור אבימלך ופיכל שר צבאו מגיעים אל אברהם ומבקשים ממנו לכרות עמם ברית. הנימוק לבקשה הוא:"אֱלֹהִים עִמְּךָ בְּכֹל אֲשֶׁר-אַתָּה עֹשֶׂה." לאבימלך מתלווה שר צבאו וזאת כדי להראות את חשיבות ההסכם ותוקפו, שנרקם בין אברהם לאבימלך. בתעודות שנמצאו באללח' נמצא כי הברית נחתמה בנוכחות שר צבאו של המלך תוך כדי טקס הקרבת קורבנות.

### לשון הברית
אבימלך מבקש לקיים את הברית ואומר: "וְעַתָּה הִשָּׁבְעָה לִּי בֵאלֹהִים הֵנָּה אִם-תִּשְׁקֹר לִי וּלְנִינִי וּלְנֶכְדִּי כַּחֶסֶד אֲשֶׁר-עָשִׂיתִי עִמְּךָ תַּעֲשֶׂה עִמָּדִי וְעִם-הָאָרֶץ אֲשֶׁר-גַּרְתָּה בָּהּ."

אבימלך מבקש להבטיח גמול עתידי על הגמול שגמל לאברהם בעת ירידתו לגרר ולכן מבקש מאברהם להשבע לו. הצירוף "תִּשְׁקֹר לִי" מופיע פעם אחת במקרא ומלמד על הפרת הברית. ביטוי זה הוא ביטוי משפטי המבקש להבטיח את קיום הברית בין שני הצדדים. הביטוי "תִּשְׁקֹר לִי" רומז לשקר ששיקר אברהם לאבימלך בסיפור ירידת אברהם לגרר. השבועה מלמדת על כך שאבימלך ביקש לתת תוקף לברית כי הרי שבועה באל מחייבת. הצירוף בבקשתו לאברהם רומז אבימלך על החסד שעשה עמו בהיותו בגרר. ההתחייבות מקבלת תוקף בשבועה אשר נשבע אברהם.

בתחילה נשבע אברהם שיקיים את הברית. עם זאת, אברהם מלין על עבדי אבימלך שלא נתנו לעבדיו להשתמש בבאר המים אשר נחפרו על ידי עבדיו. אבימלך אומר כי לא ידע מי עשה זאת ודוחה את האשמה. תגובתו של אברהם לא מאחרת לבוא והוא מעניק לאבימלך מתנות. שבע הכבשות אשר ניתנו לאבימלך מסמלות את תוקף הברית בה קיבל אברהם חזקה על הבאר. החזרה על המילה 'ברית' מלמדת כי ההסכם שנחתם הוא ברית בין שווים והמקום נקרא באר שבע "כִּי שָׁם נִשְׁבְּעוּ שְׁנֵיהֶם".

## אבימלך ושר צבאו שבים לארץ פלשתים
הכתוב מספר כי אבימלך ושר צבאו חוזרים לארץ פלשתים, אברהם נוטע את אשל אברהם ומתיישב בארץ פלשתים. בהתיישבות אברהם בארץ פלשתים יש שראו ביטוי לכשל כרונולוגי ולא סיפור על התיישבות פלישתית באזור.

## ראו גם
* ברית יצחק ואבימלך

## הערות שוליים

קטגוריה:סיפורי ספר בראשית
קטגוריה:פרשת וירא
קטגוריה:אברהם
קטגוריה:בריתות במקרא
קרחון פלמינג

**קרחון פלמינג** (באנגלית: **Fleming Glacier**) הוא קרחון רחב בארץ פאלמר, בצידו המערבי של חצי האי האנטארקטי, שבאנטארקטיקה.

אורכו של הקרחון 46 קילומטרים.

הקרחון זורם לכיוון מערב - צפון-מערב, ונשפך אל הדום הקרח פורסטר, ממזרח למדף הקרח וורדי.

## היסטוריה
### גילוי ומיפוי הקרחון

הקרחון צולם על ידי המשלחת הבריטית אל ארץ גרהאם אשר חקרה את האזור בין השנים 1934–1937 בפיקודו של ג'ון רידוך ריימיל.

הקרחון צולם מן האוויר ב-29 בספטמבר 1940, על ידי השירות האנטארקטי של ארצות הברית.

### מקור השם

שמו של הקרחון ניתן לו בשנת 1947 על ידי הוועדה המייעצת לשמות אנטארקטיים.

הקרחון נקרא על שמו של הכומר ויליאם לנסלוט סקוט פלמינג (William Launcelot Scott Fleming), דיקן קולג' טריניטי הול באוניברסיטת קיימברידג'; כמו כן פלמיג היה הכומר, המדען הראשי והגאולוג של המשלחת הבריטית אל ארץ גרהאם.

## לקריאה נוספת

• Wendt, A.; Wendt, J.; Bown, F.; Rivera, A.; Zamora, R.; Bravo, C.; Casassa, G., **[https://ui.adsabs.harvard.edu/abs/2009EGUGA..1111788W/abstract Ice flow velocities and elevation change at Fleming Glacier, Wordie Ice Shelf, Antarctic Peninsula]**, EGU General Assembly 2009, held 19-24 April, 2009 in Vienna, Austria http://meetings.copernicus.org/egu2009, p.11788 

• Mauri Pelto, **[https://blogs.agu.org/fromaglaciersperspective/2019/10/31/ongoing-evolution-of-fleming-glacier-antarctica/ Ongoing Evolution of Fleming Glacier, Antarctica]**, OCTOBER 31, 2019

## קישורים חיצוניים
* קרחון פלמינג באתר הסקר הגאולוגי של ארצות הברית
* קרחון פלמינג באתר הגאזט האנטארקטי המשווה SCAR של ממשלת אוסטרליה
* קרחון פלמינג תצלום באתר נאס"א
* קרחון פלמינג באתר mindat

## הערות שוליים

פלמינג
קטגוריה:הממלכה המאוחדת והאזור האנטארקטי
ז'ארי

**ז'ארי** (בפולנית: **Żary**; בגרמנית: **Sorau**; בסורבית תחתית : **Žarow**) היא עיירה שנמצאת בגמינת ז'ארי , שבמחוז ז'ארי , שבפרובינציית לובוש שבפולין.

## גאוגרפיה
העיירה נמצאת כ-114 ק"מ מגוז'וב ויילקופולסקי, כ-35 ק"מ מז'לונה גורה וכ-393 ק"מ מורשה.

## אקלים
הטמפרטורה הממוצעת היא 7 מעלות צלזיוס. החודש הכי חם הוא יולי (20 מעלות צלזיוס). החודש הכי קר הוא ינואר ( מעלות צלזיוס).

## תנועה ותחבורה
העיירה ממקומת ליד הכבישים 12, 27 ו-287.

## ערים תאומות
* 
* 
* 

## קישורים חיצוניים

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:לובוש (פרובינציה): ערים
קטגוריה:יישובים שהוקמו במאה ה-11
בז'ג

**בז'ג** (בפולנית: **Brzeg**; בגרמנית: **Brieg**, **בריג**) היא עיירה, שנמצאת בגמינת בז'ג, שבמחוז בז'ג , שבפרובינציית אופולה שבפולין.

## היסטוריה

## גאוגרפיה
העיירה נמצאת כ-26 ק"מ מאופולה, בירת הפרובינציה אופולה, וכ-275.5 ק"מ מ, בירת פולין. בנוסף, העיירה נמצאת ליד הנהר אודר.

## תנועה ותחבורה
העיירה נמצאת ליד הכבישים 39, 94, 401 ו-460.

## קהילה יהודית

בבז'ג הייתה קהילה יהודית קטנה אך ותיקה שהתקיימה בעיירה, במחוז בז'ג בפרובינציית אופולה שבפולין. הקהילה הוקמה ככל הנראה כבר במאה ה-13, גורשה מספר פעמים וסבלה מרדיפות והצקות מצד האוכלוסייה הנוצרית העוינת עד למאה ה-18, לאחר מכן חוותה פריחה אך הושמדה כליל על ידי הנאצים בשואה.

בית הכנסת בבז'ג הוא בית כנסת יהודי מחולל, המשמש כיום כבניין דירות השוכן בעיירה. בית הכנסת נבנה בשנת 1799 בסגנון קלאסי. עבודות שיפוץ בוצעו בבניין בשנים 1899 ו-1937. בשואה (1940) ניזוק קלות ולאחריה הוסב לבניין דירות, המקום הוזנח במשך שנים ולבסוף שופץ כבניין דירות בשנת 2011. כיום קשה להכיר שהבניין שימש כבית כנסת.

בבז'ג נמצא בית קברות יהודי הממוקם ברחוב מקארסקי. הוקם בשנת 1798. הקבורות הראשונות התקיימו בשנת 1801, והאחרונות נערכו בשנת 1937. במקום נשתמרו עד היום כ-150 מצבות.

## ערים תאומות
* 
* 
* 

## קישורים חיצוניים

* 
* 
* 

## הערות שוליים

קטגוריה:אופולה (פרובינציה): ערים
סטאלובה וולה

**סטאלובה וולה** (בפולנית: **Stalowa Wola**) היא עיר, שנמצאת במחוז סטאלובה וולה , שבפרובינציית פודקרפצקיה, שבפולין.

## היסטוריה

## גאוגרפיה
העיר נמצאת כ-48 ק"מ מז'שוב וכ-178 ק"מ מורשה.

## אקלים
הטמפרטורה הממוצעת היא 7 מעלות צלזיוס. החודש הכי חם הוא יולי (20 מעלות צלזיוס). החודש הכי קר הוא דצמבר ( מעלות צלזיוס).

## תנועה ותחבורה
העיר נמצאת ליד הכבישים 77, 855 ו-871.

## ערים תאומות
* 
* 

## ראו גם
* רוזוודוב

## קישורים חיצוניים

* 
* 

## הערות שוליים

קטגוריה:פודקרפצקיה: ערים
קטגוריה:יישובים שהוקמו ב-1938
סלופסק

**סלופסק** (בפולנית: **Słupsk**; בגרמנית: **Stolp**) היא עיר, שנמצאת בגמינת סלופסק , שבמחוז סלופסק , שבפרובינציית פומרניה שבפולין.

## גאוגרפיה
העיר נמצאת כ-86 ק"מ מגדנסק וכ-344 ק"מ מורשה. בנוסף, העיר נמצאת ליד הנהר סלופיה .

## אקלים
הטמפרטורה הממוצעת היא 7 מעלות צלזיוס. החודש הכי חם הוא יולי (19 מעלות צלזיוס). החודש הכי קר הוא ינואר ( מעלות צלזיוס).

## תנועה ותחבורה
העיר נמצאת ליד הכבישים 6/E28, 21, 210 ו-213.

## ערים תאומות
* 
* 
* 
* 
* 
* 
* 
* 
* 

## קישורים חיצוניים

* 
* 
* 
* 

## הערות שוליים

קטגוריה:פומרניה (פרובינציה): ערים
טצ'ב

**טְצֶ'ב** (בפולנית: **Tczew**; בקשובית: **Dërszewò**; בגרמנית: **Dirschau**) היא עיירה שנמצאת בגמינת טצ'ב , במחוז טצ'ב , בפרובינציית פומרניה שבפולין.

## גאוגרפיה
העיירה נמצאת כ-20 ק"מ מגדנסק וכ-237 ק"מ מורשה. בנוסף, העיירה נמצאת ליד הנהר ויסלה.

## היסטוריה
### ימי הביניים והיסטוריה מוקדמת
בשנת 1308 נכבשה העיר על ידי אבירי המסדר הטווטוני, שבנו בה טירה לממשלתם. בשנת 1410, לאחר קרב גרונוולד, הצטרפה לקונפדרציה הפרוסית. 16 שנים לאחר מכן חזרה לפולין.

### היסטוריה מאוחרת
בשנת 1577 הייתה שרפה גדולה, שהרסה את רוב העיר. כמו כן, העיר סבלה לא מעט במלחמה הצפונית הגדולה בשנים 1721-1700. כתוצאה מחלוקת פולין הראשונה, הצטרפה טצ'ב לפרוסיה, וחזרה לפולין רק לאחר מלחמת העולם הראשונה.

### מלחמת העולם השנייה
מלחמת העולם השנייה הייתה בעיה רצינית לעיר. טצ'ב נכבשה על ידי הצבא הנאצי ב-12 לספטמבר, ובזאת החל הכיבוש הגרמני על פולין. בעיר היו מחנות לשבויים אנגלים וצרפתים, כמו גם מחנה עבודה לפולנים. בתום המלחמה טצ'ב נחשבה לאחת הערים ההרוסות ביותר באזור פומרניה.

## אקלים
הטמפרטורה הממוצעת היא 6 מעלות צלזיוס. החודש הכי חם הוא יולי (19 מעלות צלזיוס). החודש הכי קר הוא דצמבר ( מעלות צלזיוס).

## תנועה ותחבורה
העיירה ממוקמת ליד הכבישים 91 ו-224.

## ערים תאומות
* 
* 
* 
* 
* 
* 
* 
* 
* 
* 

## קישורים חיצוניים

* 
* 
* 
* 

## הערות שוליים

קטגוריה:פומרניה (פרובינציה): ערים
קטגוריה:יישובים שהוקמו במאה ה-12